
D 
iabierna den oranan di merdia algo pasa di 
12’or Brandweer ta wordo notifica di un can- 
dela grandi; ariba tereno di Fantastic Garden. Na 
yegada di bomberonan, mesora nan ta nota cu 
nan lo bay tin mester di mas unidad, mirando 
e magnitud di e candela. Locual a pega candela 
tawata un cero grandi di ramanan di coco. 


Polis tambe a wordo avisa despues, cu a haya 
e tarea di cera ambos banda di e caminda 
pa evita auto pasa y causa daño tambe na e 
slangnan di brandweer cu tawata ariba caminda. 
Bomberonan despues di algun rato a domina e 
candela. Tin algo cu no ta cuadra cu a para bira 
casi tur dia tin un of otro candela. Brandweer tin 
man yen cu e candelanan aki, cu ta mustra debi 
direccion cu nan ta intencional. 


Candela grandi ariba tereno di Fantastic Garden 

E 
x-lider di MEP un biaha mas el a demostra cu e no ta un”ja 
knikker” riba tur loke cu Hulanda ta bisa. Den un comentario 
riba Facebook el a expresa su malcontento pa e forma con Hu- 
landa ta chantagea Aruba, lubidando loke nan a pone den nan 
Statuut di yuda otro. 


Aki por lesa loke cu el a skirbi: 
Mi ta lesa cu Hulanda atrobe actuando na un forma abusado ta 
menasa, chantahia Aruba cu si nos kier nos refinancia den exte- 
rior e 916 miyon florin cu nos a fia pa motibo di e efecto nan 
devastador di e pandemia nos mester acepta e “RAFT” of paga 
e suma completo na october proximo locual logicamente ta un 
locura politico di mustra poder y trata na spanta balente!!! Awor 
dicon nos a fia e suma??? Door cu nos ainda ta den Reino tin un 
articulo 36 di Statuut cu ta bisa cu :” De landen in het koninkrijk 
verlenen elkaar wederkerig hulp en bijstand”. E articulo a bin den 
e Statuut pa nos keda den Reino. Ta nan a pone toch!!!!! Hulanda 
a priminti Surnam na 1975 “een generatie ontwikkelingshulp” cu 
nunca nan a cumpli basta nan bira independiente. Puntra nan 
cuanto nan a ricibi?????? 
Na e Conferencia di Mesa Rondo na Corsou 26 november 2005 
Hulanda a priminti Corsou cu nan lo duna nan kwijtschelding di 
nan debe basta nan acepta un “CFT “cu mester bin a base di un 
Rijkswet. E cos aki segun IMF den un rapport a stroba Corsou 
hopi den nan accionnan pa crece economicamente. A perhudica 
Corsou. E posicion aki tin biaha hasta a ser mal uza politica- 
mente. Awor ata Hulanda ta bisa Aruba si boso bay refinancia e 
916 miyon florin den exterior tin un “ dode letter” den Statuut 
articulo 29 cu boso mester mi aprobacion, mientras den e ley ta 
para “ koninkrijks ministerraad”!!!!Realidad politico ta esun cu e 
placa al final ta dicidi y ta esaki nan kier bisa nos atrobe. Ta nos 
ta doño di circo! 


Laga mi comparti locual e gobiernonan cu ami a guia a pasa 
aden cu Hulanda. Ora nos a drenta gobierno na 1989 nos a ser 
confronta cu e realidad cu Hulanda den conseho di ministro di 
Reino a aproba tur e 3 garantianan cu Gabinete Eman a duna 
back to back na tanto e banco di exportacion Italiano “ “ SACE” 
y e banconan cu a fia e desaroyadonan di 3 hotel cu nunca a 
ser termina y nos a keda cu e ruinanan como monumentonan di 
maldad. 


Gobierno Hulandes a duna aprobacion di tur e proyectonan, 
unda estafadonan, mafia Italiano tabata envolvi sin ningun dia 
a screen e gruponan ni e modus operandi di e Italianonan. No 
solamente na Aruba, pero ariba varios otro isla den Caribe. Nan 
modus operandi tabata di financia hotelnan, otro proyectonan 
sin termina e proyectonan y placa ta caba na caminda!!!! Pero e 
placa si a disparce!!!! Nos gobierno na 1988/90 mirando e debe 
di casi 400 miyon florin cu Aruba a ser confronta cu ne nos a 
base di articulo 29 di Statuut a pone Hulanda co-responsabel pa 
e debe y a laga pone esaki ariba agenda di un reunion di Conseho 


di Ministro di Reino. E tempo ey Wim Kok dfm. tabata ministro 
di finansas di Hulanda y ami cu ne a discuti e issue aki person- 
almente y el a bisa mi textualmente” De Nederlandse belasting 
betaler zal niet bloeden voor de consecuenties van de gegeven 
garanties en Nederland draagt geen enkele verantwoordelijkheid 
in deze! Het is een formaliteit artikel 29 van het Statuut.” Despues 
mi a bay discuti cu mr. Jan de Koning dfm. e ministro cu tabata 
encarga cu nos asuntonan y e di cu mi cu ta “ onder het drinken 
van een kopje koffie , nan a fungi como doorgeef luik “ a aproba 
e garantianan, pero esaki no ta trece ningun responsabilidad 
financiero pa Hulanda. Despues un corte a sentencia Aruba pa 
paga “ SACE”, pasobra nos a duna e garantianan. 


Nos a pidi Hulanda ban Roma cu nos pa negocia e asunto aki cu 
“ SACE” y nan a nenga categoricamente. Mi a bisa nan cu boso 
ta den Union Europeo cu Italia y lo por yuda, pero nada. Despues 
mi a pidi nan pa laga nos embahador di Reino apunta pa Hulanda 
acompaña nos na Roma pa mustra Italia cu Hulanda ta sigui e 
desaroyo. Nan a nenga, bisando mi cu si e embahador bay cu nos 
pa negocia cu “ SACE”, esaki por trece, crea e impresion cerca e 
Italiano nan cu Hulanda lo ta responsabel y lo ta bay paga!!!!Sin 
ningun apoyo di Hulanda mi a negocia un descuento di 110 miyon 
dollar cerca “ SACE”, nos a paga nan cash 55 miyon dollar y cu un 
interes abou a keda paga 15 aña largo e resto y 2 aña pasa nos a 
caba di paga e desaster, e vupa, e mafiamento den e garantianan 
pa 3 hotel cu a ser laga na ruina. 


Hulanda stond erbij en keek ernaar!Real story cu ami a pasa cu 
gobierno Hulandes cu te awe desde 1986 nunca a paga ningun, 
pero ningun debe pa Aruba. P’esey e menasa cu si nos bay fia den 
exterior nan por stroba nos segun nan interpretacion di articulo 
29 di Statuut ta un” wassen neus y un dode mus”. Nan mes a core 
pa e contenido di e articulo 29 di Statuut den pasado tempo di e 
garantianan. Mensahe na gobierno di nos sigui busca refinancia- 
mento den exterior y no acepta chantahe. 
Muri sigur nos lo no muri un dia, pero ariba pia nos lo keda sigui 
biba y no biba si na rudia. Nos a demostra cu nos despues di 
cierre di e refineria na 1985 a sali afo, cu e garantianan nos mes 
a paga y salba Aruba di un debacle financiero ; cu e pandemia 
Covid 19 tambe nos ta saliendo poco poco. Corda ta fia nos a fia 
placa pa motibo di e pandemia y no ta regalo nos a haya!!!! Un 
contribucion di un cu a negocia masha hopi bes cu gobierno nan 
Hulandes. 


Mi ta spera cu politiconan aki madura ora tin cos nan grandi pa 
discuti y laga oportunismo, muchachada pa pasado. Dividi nos 
lo tin mas di perde cu gana. Hulanda sa con ta hunga nos contra 
otro. Su souffleur nan ta haci e trabou di yuda pone nos bringa 
contra otro. Nan mes ta slip cierto cos nan pa nos cu nos sigui 
bringa, cansa curpa y keda keha!!!!! Oh Aruba ta bo yiu nos tur ta 
y ta nos mes mester keda stima e pida baranca aki. Ta nos mes 
mester keda cuide, pasobra nos mes ta keda biba aki. Oh Lord! 


Ex-lider di MEP den confrontacion cu actitud colonial di Hulanda 


Aruba no mester cay pa chantahe di Hulanda 

Pa motibo di expancion di nos actividad nan di trabou, nos ta 
buscando e siguiente personal: 


• Voorman 
• Truck Driver 
• Crane Truck Driver 


Cualidad nan: 
Experiencia laboral amplio. Un persona practico, cu bon 
habilidad social y comunicativo. Mester tin transporte propio y 
mester tin permit di trabou of firma liber. 
Bo ta interesa??? 
Manda bo CV y carta di solicitud cu mencion di e funcion, pa 
Sra. Ruiz-Sedney na email sedney@alboaruba.com. Of pasa 
entrega esaki na ofisina na Barcadera 122. 


C 
u hopi emocion Aruba Airport Authority 
(AAA) ta anuncia cu lo traha conhuntamente 
cu Gilbert Senchi, artista di Artopia, Foundation 
for the Public Arts, pa asina crea un piesa di arte 
memorabel na honor di e di 100 aniversario di 
aviacion na Aruba. 


Recientemente a firma un acuerdo entre Artopia 
y AAA pa inicia e proceso artistico y creativo cu 
lo desaroya un diseño ideal di un escultura cu 
lo captura e momento memorabel aki. E escul- 
tura lo refleha e evolucion di aviacion a lo largo 
di su 100 añanan di historia y por lo tanto lo 
inclui un aspecto historico, un aspecto actual y 
un aspecto futuristico. Den e bunita obra di arte 
aki lo refleha e echo cu e industria di aviacion 
ta un industria dinamico. E obra lo ta un obra di 
arte publico pa tur local y bishitante por aprecia. 


Obra di arte pa aeropuerto 
celebra 100 aña di aviacion 


Ainda no a determina e ubicacion exacto di e escultura aki. Su ubica- 
cion tambe ta forma parti di e actual narrative rond di e escultura cu lo 
ta diseña y produci pa Artopia cu aporte financiero di AAA. 


Bunita regalo pa henter pueblo 
“Conmemora e acontecimento historico den e historia di Aruba, pa 
medio di un bunita arte publico cu lo conta e historia di aviacion di 
Aruba, ta nos regalo pa henter comunidad di Aruba. E obra di arte 
publico aki lo agrega un balor enorme na e forsa cultural, lo ta agrad- 
abel desde e punto di bista estetico y lo agrega un balor economico na 
nos comunidad local. Como un arte publico, e escultura aki lo contribui 
na e identidad di Aruba, lo impulsa e orguyo di nos comunidad pa cu e 
100 aniversario di aviacion na Aruba, como tambe lo duna un sentido 
cu ta pertene na e celebracion”, asina Joost Meijs, CEO di AAA, a duna 
di conoce. 


Lo ta cla den algun luna 
E escultura lo ta cla den algun luna y lo ta disponibel pa inauguracion 
dia 18 di augustus 2023. Riba e fecha aki ta celebra oficialmente e 100 
aña di aviacion na Aruba, despues cu e prome avion a baha na Aruba na 
aña 1923, den lama na Paardenbaai. 

EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 2 JUNI 2023 om 10:00 uur 's- 
morgens bij de Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in één zitting bij 
opbod en afslag in het openbaar worden verkocht, ex artikel 
3:268 van het Burgerlijk Wetboek van Aruba: 


1. 
SALINJA CERCA 15-E 
een woonhuis met appartementen staande op het recht van 
erfpacht tot 23 februari 2055 op een perceel domeingrond groot 
954 m2 gelegen te Salinja Cerca in Aruba, kadastraal bekend als 
Tweede Afdeling Sectie C nummer 1013. 
richtprijs: Afl. 785.000,-- 


2. 
KATUNASTRAAT 21-E 
een woonhuis staande op het recht van erfpacht tot 8 juli 2046 
op een perceel domeingrond groot 795 m2 gelegen aan de 
Katunastraat in Aruba, kadastraal bekend als Eerste Afdeling 
Sectie P nummer 1911. 
richtprijs: Afl. 277.000,-- 


3. HOOIBERG 92-U 
een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 806 m2, 
welk perceel afkomstig is van het perceel kadastraal bekend als 
Eerste Afdeling Sectie R nummer 3411 index D 14634. 
richtprijs: Afl. 465.000,-- 
- Een onherroepelijk en onvoorwaardelijk onderhands bod kan worden 
uitgebracht tot en met uiterlijk donderdag 17 mei 2023 ten kantore van 
NewLeaf 
Notary 
of 
via 
email 
auction@newleafaruba.com. 
Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
iahuebs den careda di 6’or di atardi na Ma- 
huma un Nissan March pa un of otro motibo 
a pega candela, e chauffeur na prome instante 
a trata na paga e candela, pero a ricibi algun 
kemadura. Mesora a pidi pa presencia di polis y 
brandweer cu hopi urgencia. Na yegada nan a 
bin topa cu e Nissan March completamente na 
candela, brandweer mesora a cuminsa comba- 
ti e candela y tambe a mira cu e chauffeur ta- 
bata tin varios kemadura y a pidi pa presencia 
di ambulance pa atende cu e chauffeur. E auto 
a kima por completo, kico lo por a causa e can- 
dela no ta conoci. 


Nissan March a 
kima por completo, 
chauffeur tambe a 
ricibi kemaduranan 

EXECUTORIALE VERKOOP 
(AUCTION) 
Executieveiling in opdracht van de hypotheekverstrekker; openbare verkoop krachtens artikel 
3:268 van het Burgerlijk Wetboek van Aruba van de volgende onroerende zaken: 
Weg Seroe Blanco 28 


het recht van erfpacht op een perceel domeingrond tot 11-12-2067, 725 m², 
gelegen te Weg Seroe Blanco, kadastraal bekend als Derde Afdeling Sectie K nummer 264. 
Inzetprijs: Afl. 142.000,00; 


Onderhandse biedingen mogelijk. 
Pos Chikito 27-D 


het recht van erfpacht op een perceel domeingrond tot 09-12-2043, 648 m², gelegen te Pos 
Chikito, kadastraal bekend als Derde Afdeling Sectie G nummer 830. 
Inzetprijs: Afl. 99.000,00; 


Onderhandse biedingen mogelijk. 
De openbare verkoop vindt plaats eerst bij opbod en vervolgens bij afmijning. 
De openbare veiling vindt plaats op 26 mei 2023, om 10:00 uur 
ten overstaan van notaris mr. C.M.A. Helmeyer, notaris in Aruba, 
in de veilingzaal van Surfside Marina (Dolphin Room) aan de 
L.G. Smith Boulevard 7 in Aruba. 
Let op: 
In het geval onderhandse bieding (nog) mogelijk is, kunnen potentiële kopers hun bieding(en) uitbrengen door 
het invullen van een door notariskantoor Helmeyer opgesteld biedformulier, 
met overlegging van een bankgarantie en geldig identiteitsbewijs. De bieding dient uiterlijk 14 dagen vóór 
datum van openbare veiling, schriftelijk en onvoorwaardelijk te worden ingeleverd op het kantoor van Notaris 
Helmeyer. De veilingvoorwaarden zullen uiterlijk 8 dagen voor de verkoopdatum beschikbaar zijn op het 
kantoor van Notaris Helmeyer. 
Voor aanvullende informatie over de veiling en/of juridische vragen kunt u contact met ons opnemen: 


Notariskantoor Helmeyer 
Elleboogstraat 11-13 
Tel: 280-2020 / WhatsApp: 699-28020 
veiling@notarishelmeyer.com / auction@notarishelmeyer.com 
www.notarishelmeyer.com 


D 
iahuebs den careda di 3’or y 45 di mar- 
duga a sosode un accidente semi frontal 
riba e caminda di Shiribana pa Tanki Leendert, 
un poco mas pabou di Rococo Plaza. Un dama 
den un Nissan March  a keda herida. Mesora a 
pidi pa presencia di polis y ambulance na e si- 
tio. 
Hopi lihe polis a yega na e sitio y a cera e 
caminda pa trafico, personal di ambulance a 
trata e dama mesora na e sitio. E chauffeur di 
e Nissan March no tabata tin un rijbewijs valido 
y riba dje e tabata bou influencia, Door cu nan 
tabata bou influencia a trata di burla di polis 
bisando cu e no lo tabata tras di stuur pero 
polis hopi lihe tabata tin nan door y a detene e 
chauffeur pa motibo di tabata core bou influ- 
encia y sin un rijbewijs valido.  
E chauffeur di e Nissan Micra a conta polis cu 
e tabata biniendo di pabou y cu e dama tras 
di stuur di e Nissan March lo tabata biniendo 
di pariba y na su banda contrario y a dal semi 
frontal contra su auto, e impacto tabata hopi 
fuerte, pero asina mes e chauffeur di e Nissan 
Micra no tabata desea asistencia medico. 
Ambos auto a haya hopi daño material, un riem 
di un di e auto nan a ranca completo takel- 


Accidente semi frontal cu 
un persona herida y un 
chauffeur sin rijbewijs y 
bou influencia deteni 


wagen mester a presenta pa hala e autonan for di riba caminda. 

APFA ta crea awe balor pa mañan 


Feliz 


Dia di Labor 


D 
iahuebs algo despues di 4’or di mardu- 
ga a sosode un accidente na e crusada di 
L.G. Smith Boulevard cu Oranjestraat, e cru- 
sada pariba di Parlamento di Aruba. Chauffeur 
di un Hyundai Accent biniendo di pabou riba 
L.G. Smith Boulevard no a duna preferencia na 
un Suzuki Swift cu tabata biniendo di pariba. E 
chauffeur di e Hyundai Accent a yega bira su 
dilanti, e impacto tabata basta fuerte. Segun 
un testigo e chauffeur di  e Hyundai Accent ta- 
bata coriendo basta iresponsabel caba binien- 
do di pabou. E testigo a conta polis con e ac- 
cidente a sosode. 
Un dama den e Suzuki Swift tabata herida 
y a pidi pa ambulance pa trata e dama na e 
sitio. Ambos auto a haya basta daño material 
y mester a pidi takelwagen pa halanan for di 
riba caminda. 


Accident pa falta di dunamento di 
preferencia, na e crusada pariba di Parlamento di Aruba 

R 
iba dia di Rey, den careda di 7’or 
y mey di mainta na un cas na Sero 
Blanco, dos ruman a cuminsa bringa 
den cas cu otro. Recientemente e tata 
di e morochonan aki a fayece y e mama 
mes su salud no ta mucho bon, tabata 
trata di dos ruman homber cu ta mo- 
rocho. E bringamento a bay completa- 
mente for di man na momento cu un a 
hinca otro cu un obheto skerpi. 


E mama tur desespera a bati alarma y 
bou grito a pidi ayudo mirando cu un 
yiu a hinca su pia di morocho, hopi lihe 
polis a yega na e cas.   
Na yegada en berdad polis a bin topa 
cu un ruman herida, mesora a detene 
esun cu a hinca y a pidi ambulance pa 
e ruman herida.  


Ambulance a presenta, a trata e victima 
na e sitio y despues a transporte pa 
hospital, e otro ruman a wordo deteni 
y cu transportwagen e la wordo hiba 
warda di polis.  Mientras cu polis tabata 
na e sitio atendiendo cu e rumannan, 
a yega un otro familiar y e situacion a 
bolbe escala, polisnan na e sitio mesora 
a pidi’e pa e bay for di e sitio te ora e 
situacion calma.  


Pelea entre rumannan morocho a caba cu hincamento 

N 
os prome minister recientemente a haci anuncio di diferente logronan. El a cel- 
ebra cu coho a wordo kita for di mesa pero e landspakket si a keda. A celebra 
un gran logro cu e Onderlinge Regeling pero e celebracion a dura masha poco paso 
Hulanda a bisa bon cla si no firma RAFT lo no tin refinanciamento di nos debenan 
nacional. Nos prome minister a bira e prome dama cu ta ocupa e puesto di prome 
minister pero na mesun momento su nomber ta keda graba den nos historia como 
e persona cu a aumenta e supermega debe y tambe a firma bij het kruisje y entrega 
Aruba su Status Aparte e diabierna 13 di november 2020. 


E gabinete aki ta esun cu mas tubo a dal pueblo di Aruba paso di 10 palabra cu 
wordo papia 100 palabra ta gañamento. Un Universidad di mentira e gobierno aki 
ta. Segun informacion ricibi cu gobierno tempo di Covid 19 a ricibi mas cu 1 biyon 
florin for di Hulanda di cual 900 miyon mester paga bek. Gobierno di MEP di 2001 
pa 2009 a viola articulo 29 di Statuut y via un banco local a haci un prestamo di 
1.4 biyon florin y riba dje a introduci BBO. Gobierno di MEP a cuminsa cu e wega 
di fia placa den exterior. Mesun gobierno di MEP awe ta surpasa 2 biyon florin di 


Eric Ras (Curpa): 


Maske con lihe e mentira 
ta e berdad lo alcance 


debe y asina crea e supermega debe. E mas tristo 
ta cu pueblo no ta mira ningun proyecto unda e 
placa a wordo inverti. Un cos sigur nos por mira ta 
auto nobo, biahamento y fiestamento. Cierto comer- 
ciante no ta wordo paga y despues ta bisa nan cu e 
tempo pa paga a expire. Gobierno si bo mishi cu e 
pret’i wowo di Dios bo ta den problema. Bo guera ta 
perdi. 


Pueblo mester sa cu nos debe nacional no ta baha 
sino ta keda refinancia y aki 10 pa 20 aña Aruba lo 
ta den un problema hopi serio. Un otro trend di e 
gobierno aki ta e intermediario cu ta uza pa haya 
placa presta. WEB NV y AAA a haci uzo di un inter- 
mediario pa fia mas cu 1 biyon florin. Segun nos por 
compronde cu gobierno a haci uzo di nos compa- 
nianan estatal pa haci prestamo. Tanto WEB como 
AAA y otronan a wordo uza como garantia 2 biaha. 
No ta por nada nos por a tende cu si gobierno no 
por paga su debe lo mester bende e companianan 
aki pa paga debe. Esaki lo ta e motibo pakico WEB 
NV no por baha awa ni electricidad despues cu nan 
a subi 8 luna pasa cu casi 30%? Nos minister di 
economia mester a keda conforme cu reduccion di 
coriente cu 7% despues di a grita asina duro. E situ- 
acion financiero di gobierno ta asina malo cu nan no 
por saca placa pa drecha e planta di purificacion na 
Bubali plas. Tur siman nos ta tende si no ta caminda 
di hotelnan grandi ta bao di awa sushi ta hotelnan 
den bisindario tin molester di holonan stinki. Riba 
dje tin mas hotel den construccion. 
Na aña 2001 nos debe nacional tabata mas o 
menos 1 biyon florin. Gobierno di MEP 2001 pa 
2009 a aumente nos debe nacional 1.4 biyon florin. 
Gobierno di AVP a aumenta nos debe nacional cu 
1.8 biyon florin for di 2009 pa 2017. Bao di gobi- 
erno di MEP for di 2017 pa 2022 nos debe nacional 
a subi mas cu 2 biyon florin y ta calcula cu e ta 6.3 
biyon florin. Partido MEP ta esun cu a crea e super- 
mega debe di mas cu 4 biyon florin y sigui pa partido 
AVP cu 2.3 biyon. 
Gobierno di MEP su lomba ta contra di muraya y 
laga nos mira si nos prome minister lo bay scondi 
Hulanda pa firma y pone su gobierno bao di curatela. 
Economia mundial ta den recesion y e petrodollar 
ya no tin balor mas y e euro tampoco. Ta premira 
cu den e proximo 2 lunanan e economia mundial lo 
crash. Pueblo di Aruba fuera di economia nos tin 
un problema grandi di escasez di alimento. Na UZA 
1900 compania cu ta procesa cuminda a kima. Nos 
ta bay confronta un problema hopi serio pa locual ta 
trata cuminda. World Economic Forma ta pusha su 
17 puntonan den e desararoyo sostenibel. Aruba ta 
forma parti di agenda 2030, un agenda comunista. 
E realidad ta nos pueblo Cristian no tin represen- 
tacion den Parlamento. Gobierno su dia ta conta. 
Awor mas cu nunca nos fe y speransa mester ta den 
Dios pa locual cu ta na caminda. E unico alternative 
pa un cambio ta partido Curpa. Nos ta sirbi un Dios 
di sorpresa. 

S 
iman pasa Papa a ricibi den un au- 
diencia priva na Vaticano e partici- 
pantenan den Asamblea Plenario di Di- 
casterio di Laiconan, Famia y Vida, bou 
guía di Cardenal Kevin Farrell. 
Na inicio di e reunion a sali na cla cu 
e grupo aki ta trahando riba un docu- 
mento riba personanan divorcia cu ta 
bolbe casa via civil. 
E miembro y consultornan aki ta e bose- 
ronan, den seno di iglesia universal, di 
e experiencianan, preocupacionnan 
y speransanan di e fielnan laico, di 
hobennan y di famianan na tur conti- 
nente. 
Farrell a bisa cu un di e tema of reto cu 
nan a haya nan mes confronta cu ne 
ta e crisisnan matrimonial di tur tipo, 
cu ta trece cu ne un corto circuito den 
e transmision di fe. Awe, el a bisa, ta 
mas urgente cu nunca e necesidad di 
un ministerialidad specifico, un auten- 


tico cercania y testimonio di parti di e 
matrimonionan na servicio di e fami- 
anan, di e atencionnan pastoral na 
esnan cu ta pasa den un crisis of prob- 
lema di tur tipo. 
El a bisa cu nan ta trahando ainda riba 
un fase di inicio di un documento cu ta 
referi na homber y muhenan, cu a pasa 


den un ruptura matrimonial, ta bay 
biba den unionnan nobo. 
Papa tambe a bisa cu pastornan lo 
por confia den man di laiconan algun 
funcion, reemplasando nan, den servi- 
cionan temporal, manera a sosode cu e 
parti di proclamacion di Palabra o den 
distrbucion di Santa Hostia. 


Vaticano ta prepara documento riba esnan divorcia cu ta bolbe casa 

T 
a programa pa instalacion di mapanan 
tactil y panelnan ilustrativo den braille 
den varios misa na Roma, cu videonan corto 
traduci. 


Permiti personanan sortdo y ciego tin acceso 
na algun misa den centro historico di Roma. 
Esaki ta e meta di e programa aproba e luna 
aki. A base di e acuerdo cera cu un compania 
priva, ta crea e ruta di fe y arte pa e luganan 
di culto ta efectivamente accesibel pa esnan 
descapacita den cierto forma. Iglesia ta pone 
panelnan ilustrativo cu descripcionnan den 
braille, mapanan den alto relieve y codigonan 
QR cu ta manda mensahe den video y audio. 
Tambe lo pasa videonan cada un di 5-15 
minuut di duracion, cu contenidonan historico, 
artistico y cultural den un contexto spiritual, 
cu traduccion na idioma di seña Italiano y cu 
subtitulo pa sordonan. 


Desde 21 di april ultimo e prome video 
tabata disponibel caba di ‘Santa Croce in 
Gerusalemme. Helena e Constantino dal mito 
alla storia’, di 22 minuut di duracion, cu ta 
conta e historia di basilica di Helena. For di 
esaki lo saca dos video cortico pa traduci den 
idioma di seña Italiano. 
E otro misanan cu ta cay bou di e acuerdo aki 
ta: Santissimo Nome di Gesù all’Argentina, 
Santa Maria della Vittoria, Santa Maria in 
Ara Coeli en la colina Capitolina, Santa Maria 
sopra Minerva, San Sebastiano fuori le Mura, 
Santa Sabina di Aventino, Santa Prassede di 
Esquilino, Santa Maria na Trivio, Santa Maria 
Maddalena na Campo Marzio y Santa Maria di 
Popolo. 


Vaticano y lenguahe berdaderamente inclusivo: 


Mapa den braille na iglesianan di Roma y video pa sordonan 

E 
datonan cu un encuesta online a duna 
como resultado ta mustra diferente cu 
mayoria di e obisponan Aleman ta kere cu: 
44% ta bisa cu e obisponan mester renuncia 
como un prome paso pa soluciona e crisis a 


D 
espues di declaracionnan confuso riba euta- 
nasia, Academia Pontifico pa Bida (di Vatica- 
no) ta splica e declaracion duna door di presiden- 
te di e organisacion aki, monseñor Vincenzo Pa- 
glia. Nan ta bisa NO na eutanasia y suicidio asisti. 
E monseñor a haci e declaracion aki den contexto 
di Festival Internacional di Periodismo cu a tuma 
luga na Perugia, Italia. El a haci declaracionnan 
contrastante cu e doctrina di Iglesia encuanto eu- 
tanasia. 


El a bisa lo siguiente: “No ta descarta cu den nos 
sociedad ta factibel un mediacion legal cu ta permiti 
asistencia na suicidio den e condicionnan specifica 
pa Sentencia 242/2019 di Tribunal Constitucional: 
e persona mester “ta wordo manteni na bida via 
di un soporte vital y tin un problema di salud irre- 
versibel, e tin hopi sufrimento fisico o psychico 
cu ta wordo considera intolerabel, pero mester ta 
completamente capaz di tuma decisionnan den 
forma liber y consciente”. 


E proyecto di ley aproba door di Camara di 
Diputado (pero no di Senado) ta bay basicamente 
den e direccion ey. Personalmente, mi lo no prac- 
tica asistencia na suicidio, pero mi por compronde 
cu e mediacion huridico por ta e bien comun 
concretamente posibel den e condicionnan cu nos 
ta den dje.” 


A enfatisa den e splicacion cu pa monseñor Plagia 
ta importante mantene e acto como delito manera 
e ta y cualkier otro cos ta engañoso. 


Alemania: Casi mita di catoliconan Aleman ta kere cu tur obispo mester renuncia 


causa di abusonan sexual den Iglesia di e pais. 
E corant Aleman Die Tagespost a realisa un encuesta di opinion na INSA 
riba pensamento di e Alemannan relacionanan cu epicospado di e pais. 
Y e datonan cu e encuesta a duna ta bay linea recta en contra di loke 
mayoria di obisponan Aleman ta kere: 44% ta kere cu e obisponan mester 
renuncia pa yega na soluciona e crisis religioso na e pais. Esaki ta refleha 
cu e no ta e asina yama Caminda Sinodal Aleman loke e personanantabata 
sperando. E pregunta specifico formula na esnan entrevista tabata: Den 
mi opinion, e rekisito prome cu soluciona e problema di abuso sexual den 
Iglesia Catolico ta cu tur obispo Aleman renuncia. 
Un 40% di e catoliconan a contesta cu “si” mientras cu 36% a bisa cu nan 
no ta di acuerdo. 
Un 41% di e protestantnan tambe ta di acuerdo pero un 33% no. 


Vaticano ta splica nan posicion riba Eutanasia 

E 
di 5 edicion di Long Table Aruba, organisa pa Wind Creek 
Aruba, ta bek pa un anochi, e unico mesa di cena di mas lar- 
go completamente blanco cu un balor di $50,000 na Aruba! 
E evento di e aña aki lo tuma luga diadomingo 11 di Juni y lo conta 
cu un mesa largo di 1000 pia cu lo wordo prepara pa 1000 invi- 
tado riba L.G Smith’s Boulevard dilanti Renaissance Wind Creek 
Aruba Resort. Tickets pa entrada lo ta $50 y lo ta punto disponibel 
pa benta. Desde aña 2017, Long Table Aruba a recauda mas di 
$225.000 pa organisacionnan local y ta un evento sumamente 
importante pa Wind Creek na Aruba. 
E evento di e aña aki tambe lo marca e di seis aniversario di 
Wind Creek Hospitality hunto cu Renaissance Aruba. Pa celebra 
e momento aki, Wind Creek Hospitality lo entrega 5 organisacion 
$10.000 na cada un, totalisando $50.000 di donacion, cual lo ta 
e suma di mas hopi cu Long Table Aruba lo entrega te cu awor. 


“Nos ta compronde e importancia di conecta cu e comunidad y 
nos ta desea pa sostene organisacionnan local na e manera cu 
lo realmente beneficia e comunidadnan di Aruba,” asina Sr. Paul 
Gielen, Wind Creek Aruba General Manager a declara. E aña aki 
nos kier a duna mas tanto organisacion e chens pa participa, 
aportando asina pa por logra cu nan mision pa mehora nos isla.” 
Cuminsando desde awe; 28 di April, organisacionnan local 


cu ta interesa pa forma parti di e competencia por registra na 
Wind Creek Aruba su ‘community online video program’, organ- 
isacionnan local lo tin cu crea un video splicando e motibo pakico 
nan ta desea pa ricibi e donacion aki. Tur video cu wordo entrega 
lo wordo publica riba Wind Creek Aruba su website unda cu 
pueblo di Aruba lo por vota pa e 5 video nan ganado di e aña aki. 


Tene e siguiente puntonan den consideracion: 
• Solamente organisacion nan local – non profit y cu ta activo por 
participa na e competencia 
(empleado den servicio di Wind Creek Aruba no por participa). 
• Lo mester entrega un video di 30 pa 60 seconde mustrando e 
meta di e organisacion, ken nan ta, kico nan ta haci y pakico nan 
ta desea pa wordo scogi. 
• Lo mester upload e video aki riba e link Long Table Aruba | Wind 
Creek Aruba prome cu dia 22 di Mei 2023. 
• Tur video ricibi lo wordo publica sin ordo riba e pagina di 
Facebook di Long Table Aruba pa pueblo di Aruba por admira. 
• Pueblo por vota pa nan video preferi entre 22 di Mei te cu 4 di 
Juni 2023. 


Mescos cu aña pasa, comunidad di Aruba lo determina cual 
organisacion lo beneficia di e premio di e aña aki via un proceso 
di votacion online cu lo cuminsa desde 22 di Mei. Haci un impacto 
den comunidad y duna alivio durante calamidad ta un principio di 
operacion di Wind Creek Aruba. Desde yegada di Wind Creek na 
Aruba nan a recauda fondo pa medio di diferente evento, manera 
Long Table Aruba Y Winter Wonderland como tambe un cantidad 
di donacion di cuminda cu a wordo entrega henter aña na organ- 
isacionnan y personanan den necesidad. 


Sr Gielen ta continua: Nos ta sumamente orguyoso y entusiasma 
pa no solamente ofrece un experencia excepcional na e lidernan 
mereci di comunidad pero alabes por conecta cu e pioneronan 
pa por mira con y kico mas nos lo por haci pa por sostene nan 
metanan. Nos ta sinti nos mes honra pa por ofrece e pueblo di 
Aruba un otro anochi inolvidabel unda nos lo duna bek, y celebra 
hunto cu nos comunidad di Aruba. 


Werkgeversvereniging Arubaanse Bouwnijverheid 


Nos ta felicita tur trahador ariba Dia di Obrero 


pa e dedicacion y contribucion pa hiba 


nos pais Aruba den progreso. 



WERKGEVERSVERENIGING ARUBAANSE BOUWNIJVERHEID (WAB) 


ALBO ARUBA N.V. 


ARUBAANSE WEGENBOUW MAATSCHAPPIJ N.V. 


BOHAMA ARUBA N.V. 


BOPEL TECHNICAL SERVICES N.V. 


CHS TECHNICAL CONTRACTING & TRADING COMPANY N.V. 


CROON CARIBE N.V. 


THIEL CORPORATION N.V. & THIEL RESOURCES N.V. 


TOTAL SERVICES ARUBA N.V. 


PRO-TEC MECHANICAL CONTRACTORS ARUBA N.V. 


ROBERTSON FIRE PROTECTION N.V. 


CRYSTAL POOL SERVICES 


AMAST N.V. 


Pabien ariba boso dia !!! 


Long Table Aruba organisa pa Wind Creek Aruba ta bek 
Pa e di 5 aña cu un impacto impresionante di donacion pa e comunidad di Aruba 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Prome Encuentro Internacional di Poetanan na Aruba 
E 
ntre 9 y 18 di mei awor Aruba ta anfitrion di poetanan 
contemporaneo local, regional y internacional. Ta trata 
di un intercambio cultural y literario cu atencion pa lenga 
minoritario y uzo innovativo/experimental di idioma, spe- 
cialmente den poesia. 


E director artistico ta e poeta/escritor Arubiano-Argentino 
Arturo Desimone cu tin diferente buki di poesia y publicacion 
na su nomber, entre otro na Inglatera y Argentina. Tambe su 
articulonan a sali den revistanan na Merca, Mexico y Spaña. 


Dia 9 y 10 di mei awor di 7’or y mei pa 9’or di anochi, 
Museo Arqueologico Nacional Aruba - MANA ta cede di dife- 
rente actividad. E prome anochi den Hardin mi Wela, tin 
un homenahe na Nydia Ecury. Un artista special invita ta 
su yiu Caresse Isings kende ta un escultor y poeta teatral. 
Poetanan di entre otro, Chile y Puerto Rico lo recita obranan 
di Nydia pa prome biaha na Spaño. 


Ademas lo tin introduccion di e publicacion “Caracolas 
y Truenos del Caribe Holandes” na encargo di Jamila 
Medina Ríos. Sra Jamila ta un poeta y academico di Cuba 
y ta specialisa den literatura Cubano di exilio. Sra. Jamila 
a colabora cu e prome traduccion na Spaño di Nydia Ecury 
su obra “Bos di Sanger.” Arturo Desimone mes tambe lo 
recita su poesia y Jair Britten lo presenta musica inspira riba 
cultura indigena. 


Diaranzon 10 di mei lo tin recital cu musica popular 
Latinoamericano integra cu baile di Samanta Westera 
Juppa. Lo tin presentacion di e poetanan, Jesus Montoya 


(Venezuela), Juana Adcock (Escocia-Mexico), John Martinez 
Gonzales (Peru) y Ralph Winedt (Corsou). E localidad pa e 
di dos anochi na MANA ta dilanti di Cas Dun Dun cu presen- 
tacionnan riba su balcon mahestuoso. 


Na Biblioteca Nacional Aruba na Playa lo tin riba diahuebs 11 
di mei di 6 or y mei atardi pa 8’or anochi un combersacion y 
recital di entre otro poetananan di Peru, Chile, Venezuela y 
Puerto Rico. Lo dialoga riba editorialnan di poesia na Puerto 
Rico y con nan ta publica apesar di recurso limita y crisis 
existente. 
Universidad di Aruba tambe ta cede di dos evento. Dialuna 
15 di mei pa 6’or di atardi pa 8’or lo tin declamacion di poesia 
internacional y multi-lengual cu Wilson Alves Bezerras di 
Brazil. Lo hiba combersacion tocante e poder liberador di 
traduccion y multilinguismo. E siguiente dia,16 di mei, tin 
un tayer di 3’ or pa 5’or di atardi tocante arte di traduci. 


E eventonan na UA por sigui nan tambe virtualmente via e 
link: 
https://www.ua.aw/events/poetry-recitals-of-the-inter- 
national-poetry-encounter-aruba-panel-discussion-on- 
translation-poetry-publishing/#Poetry_recitals_of_the_ 
International_Poetry_Encounter_Aruba 


E encuentro internacional aki a ser haci posibel door di 
sosten financiero di UNOCA, Fondo di Cultura Prins Bernhard 
Caribe, Fundacion Hulandes pa Literatura, Fundacion Basha 
y Translation House Looren. Comunidad di Aruba, special- 
mente amantenan di poesia y literatura ta keda cordialmente 
invita pa experencia y participa na e encuentronan artistico 
y educativo. Tur evento ta gratis. 


Ralph Winedt di Corsou 
Jamila Medina di Cuba 


Nydia Ecury, Soul Painting 
di Caresse Isings 

D 
iaranson ultimo Lotto 5 no a con- 
oce ningun ganado cu ta pone e 
jackpot sigui crece y pa awe diasabra e 
suma bira 1 miyon 600 mil florin! Lotto 
5 ta costa solamente 4 florin pa ticket y 
bo por combina bo 5 numbernan for di 
01 te cu 35, si bo no sa cua numbernan 
pa kies, bo ta puntra bo rebendedo pa 
un loco y asina bo ta den wega pa bira 
e siguiente miyonario y gana e jackpot 
di 1 miyon florin cu Lotto 5. 


Corda busca bo Lotto 5 trempan, pa 
asina bo no keda afo di e sorteo miyo- 
nario di awe nochi cu Lotto. Tambe Lotto 
ta ofrecebo e opcion pa por cumpra bo 
weganan di Lotto Online, kiermen si bo 
no tin chens pa sali cumpra bo weganan 
preferi di Lotto, bo por cumpre for di bo 
smart phone, tablet of bo computer! 


Si ainda bo no tin un cuenta di Lotto 
Online, bishita www.lottoaruba.com, traha 
bo cuenta di hungado y asina cu bo 
wordo aproba, bo por cuminsa hunga 
Lotto online tambe! 


Sorteo di Lotto 5 ta hunga awe diasabra 
pa 7.45PM y por cumpra bo ticket na 
bo rebendedor faborito te cu 7.30PM. 


Además, en conexion cu Dia di 
Labor,  Lotto ta anuncia cu  dialuna 
awo, dia 1 di mei, no tin sorteo di Lotto 
merdia, ni anochi. Lo tin sorteo normal 
bek riba diamars, 2 di mei, 2023. 
Oficinanan di Lotto na Oranjestad y 
San Nicolas tambe lo ta cera dialuna 
y  ta habri bek riba diamars, dia 2 di 
mei, 2023. 


Lotto, E Loteria di Aruba tin diferente 
wega, Catochi, Big 4, 1-OFF, Zodiac, 
Wega di Number di Korsou di Lotto, 
Lucky 3, Multi-X, Lotto di Dia, Lotto 
5, Mini Mega y cu su Mega Plus y e 
diferente weganan di Raspa y Gana y 
Instacash. Tambe lo por hunga Lotto 
Online door di bishita: www.lottoaruba. 
com pa por registra. Cumprando Lotto 
bo ta contribui na deporte riba nos isla. 
E meta ta pa organisa loteria, cambia 
bida di su hungadonan y na mes 
momento inverti den deporte local pa 
medio di donacionnan na e comision di 
subsidio. 


Awe abo por gana 1 miyon 600 mil florin cu Lotto 5 


Sorteo ta awe nochi 

Fortaleza Pa Famia 


MIRA Ami ta e Dios di tur carni, acaso tin algo cu ta mucho dificil pa Mi? (Jeremias 32:27). 


Ma E a bisa, e cosnan imposibel pa hende ta posibel pa Dios (Lucas 18:27). 


Y Hesus a keda wak nan y a bisa nan: Cerca hende esaki ta imposibel, ma cerca Dios tur cos ta posibel (Mateo 19;26). 


Hesus a bise: “Si bo por” Tur cos ta posibel pa esun cu ta kere (Marco 9:23). 


Y despues cu E a drenta e cas, e hombernan ciego a bini cerca dj’E, y Hesus a puntra nan: Boso ta kere cu mi por haci 
esaki. Nan a contest’E :”Si Señor”. 
E ora ey E a mishi cu nan wowo bisando:” Cu sosode cu boso segun boso Fe, y nan wowo a wordo habri (Mateo 9:28-30). 


Den tur situacion cu nos por ta den, e poder di Dios, semper t’ey pa libra nos, pa sana nos, y pa cuida nos. Dios nunca ta 
priminti algo y despues E ta bay wak si e por hacie, pasobra Dios ta Dios riba su mes e no ta depende riba ningun hende. 
E no ta priminti algo y despues E ta tira e culpa riba otro hende cu E no a logra. 


Nos Dios no ta mediocre, nos no por compara Dios cu hende, E ta TodoPoderoso, Onmiciente y Omni potente. Y obser- 
vando tur esaki nan, nos ta yega na e comprendemento y e crecemento spiritual, cu nos por confia den Dios pa tur cos 
aunke kico hende por bisa, nos por confia den Dios riba resultado di tur dokter, pasobra Dios no ta mara na resultado di 
dokter, tur cos ta posibel pa esun cu ta kere. 


Te ainda ni ningun avance mundial den ciencia y tecnologia, no por alcansa e poder infinito di nos Dios Todopoderoso. 


Un muhe cu 12 aña largo tabatin un derame si sanger, cu a sufri masha na man di hopi dokter, y cu a gasta tur loke e 
tabatin, sin cu e a wordo yuda, ma mas bien a bira pio, ora cu e a tende tocante di Hesus a acerca Hesus den e multitud 
cu tabata Su tras y a mishi cu su mantel. Pasobra e a bisa: Si mi djis mishi cu Su paña, lo mi bira bon. Y mesora su derame 
di sanger a stop, y e a sinti den su curpa, cu e cura di su afliccion (Marco 5:25-29). 


No ta importa cuanto hende tin bo dilanti, cerca Hesus ningun hende tin di haci afspraak, ni tampoco manda app, e 
sistema di Computer di Hesus nunca no ta down y Hesus t’ey tur momento cu nos mester di di dj’E, ta nos mester yama 
riba su nomber cu Fe, y E ta contesta nos oracion. 


Awor na Esun cu ta poderoso pa haci tur cos mucho mas abundantemente di loke nos ta pidi of pensa, segun e poder 
cu ta obra den nos. Y na dj’E sea e gloria den Iglesia y den Cristo Hesus den tur generacion, pa semper y semper, Amen 
(Efesionan 3:20-21). 


Na Dios tur e Gloria cu nos por depende 24/7 riba Dios, Dios semper t’ey pa nos, Dios nunca ta lubida riba nos. Na e 
momento nan aki nos isla tin mester di Dios, y tur esnan cu tin fe den Dios y cu no ta duda y cu no ta haci bofon di Dios, 
pero cu ta kere den profundidad di nan curason cu Dios ta capaz pa yuda nos, lanta ariba y sclama na Dios. 


Sinceramente, Pastor Marcel Balootje 


Persevera pa bo milager, 
dios ta corda riba bo 

Jehová es mi pastor; nada me faltará. 
En lugares de delicados pastos me hará 
descansar; 
Junto a aguas de reposo me pastoreará. 
Confortará mi alma; 
Me guiará por sendas de justicia por amor de su 
nombre. Salmo 23 


Carmen Libia 
Montoya de Bermudez 
*11-07-1936 †27-04-2023 


Acto de despedida sera anunciado despues. 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di: 


Sra. vda. Olga E. 
Matos-Jimenez 
Cariñosamente yama “Mamachi” 
*23-03-1929 - †27-04-2023 


Acto di entiero lo wordo anuncia despues 


D 
urante reunion publico riba e fe- 
cha di 24 di april 2023 a trata e 
tema costo di bida na Aruba. Si nos 
mira mundialmente e prijsnan a subi. 
Na Aruba nos por sinti esaki tambe. 
Pero si mi kier enfatisa cu Gobierno 
di Aruba a bin ta traha duro pa asina 
brinda e pueblo e alivio necesario pa 
por biba y tambe pa e personanan por 
drenta bek den e parti mercado lab- 
oral pa sigui progresa. 


Aki mi por menciona algun ehempel: 
• Gobierno a aumenta salario minimo 
3 biaha. Un aumento en total di 216 
florin y cinco cent den cinco aña; 
• A aumenta pensioen di biehes tres 
biaha; 
• A baha inkomstenbelasting y loon- 
belasting tres biaha; 
• A baha prima di AZV pa pensionado; 
• A baha winstbelasting pa compani- 
anan di 25% pa 20%; 
• A baha grondbelasting riba casnan 
cu no ta di balor halto (y a 
aumenta e belasting riba e 
casnan di balor halto). 


Den e ehempel menciona por 
tuma nota cu a tene cuenta cu 
tur hende den nos comunidad. 
Aki nos por mira cu gobierno a 
haci e ahustenan importante y 
unda cu ta posibel y cu tin mas 
mester. 


Si nos mira e cifranan di desem- 
pleo na Aruba, desempleo a 
baha y aña pasa 1500 persona 
a haya trabou bek. Aki por mira 
cu ta 1500 famia cu por sali 
pa dilanti, pasobra trabou ta e 
punto di mas importante pa un 
persona su bienestar, pasobra 
e por percura pa su mes. Nos 
por mira tambe, cuanto curso 


nobo a wordo introduci na enseñansa 
pa empleo pa asina e personanan 
por prepara pa sigui drenta mercado 
laboral. 


Ta importante pa mi por menciona cu 
gobierno sigur a mira ampliamente 
unda tur lo por baha e costonan 
cu extra presion riba nos pueblo y 
un calculacion hopi responsabel, 
pasobra ta conscientemente y cu 
analisis di e profesionalnan a haci 
esaki. Tambe algo hopi importante cu 
gobierno ta haci ta crea oportunidad 
nobo p’e ciudadanonan, yuda nan ta 
independiente pa asina nan por sigui 
progresa. Gobierno semper ta busca 
e solucionnan, sigur ta hopi prueba 
tin di esaki. Semper nos mester keda 
corda y cu yen gratitud kico Gabinete 
Wever-Croes I a haci den e periodo di 
Pandemia y kico tur Gabinete Wever- 
Croes II ta haciendo pa nos tur riba 
Aruba. 


Parlamentario Darlaine Guedez-Erasmus (MEP): 
Alivio pa nos 
pueblo ta primordial 


Diasabra, 29 April 2023 
OBITUARIO 
20 
AWEMainta 


Everanda Epifania “Vera” Henriquez-Croes 
April 7, 1929 - April 25, 2023 


Pelican Group tin e tristo deber di 
anuncia fayecimento di: 


Na bida ex Directora y Wela di e Directornan di nos companianan. 


Nos mas profundo condolencia ta bay na su yiunan 
Joela, Giolina y Tisa. 


Cu dios duna boso e forsa necesario pa pasa den e 
momentonan doloroso aki 


Diasabra, 29 April 2023 
AWEMainta 
OBITUARIO 
21 


“Señor ta mi wardador, 
mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristesa na nos curazon, 
pero conforme cu e boluntad di Dios, nos ta 
anuncia fayecimento di nos tata, (bisa)welo, 
ruman y omo. 


Alicio Quandt 
Miho conoci como “Chep” 
*15-08-1938 – †20-04-2023 


Na nomber di su: 


Mayornan: 
†Ismael Quandt (Charro) y 
†Juanita Sevinger (Duchi) 


Mama di su yiunan: 
Lidia Cornelie 
Mathilda Maduro 


Yiunan: 
Dino y Ching Quandt y famia 
David Alexander Quandt y famia 


Nietonan: 
Sheejna Quandt y Rolfh Frolijk y famia 
Jedric Quandt 
Beau Nathaniel Quandt 


Bisanietonan: 
Ruby y Shale Frolijk 


Rumannan: 
†Federico Quandt y famia 
†Maria Anacelia Quandt y famia 
†Johens y Fanny Quandt y famia 
Victor Quandt y famia 


Subrinonan: 
Carlos y Maribel Nadal y famia, Maria Theresa 
Quandt y famia, Soledad y Pedro Quandt y 
famia, Junior Quandt y Sabrine Montesant 
y famia, Liliana Quandt y JJ Tromp y famia, 
Rina y Elpidio Mejia y famia, Lawrence y Delvis 
Quandt y famia, Shannon y Margaret Quandt 
y famia, Romar y Nine Quandt y famia, Francis 
y Melissa Quandt y famia, Edward Quandt y 
famia 


Famia, amigo y conocirnan: 
Famia Quandt, Sevinger, Cornelie, Maduro, 
Frolijk, Todd, Boye, Campbell, Hoek, Gomez, 
Ridderstap, Vos, Brion, Chirino, Mackay, 
Dennert, Jansen, Nadal, Montesant, Tromp, 
Mejia, Antonette, Richard, Timmer, Bermudes, 
Palm, Smolders 


primo(-a), amigo(-a),bisinja, ex-coleganan di 
Astec y UPA y conocirnan cu ta mucho hopi 
pa menciona. 


Disculpa cu den ora di nos tristeza no a 
specifica un nomber of fam. 


Ta invita tur famia, amigo y conocirnan pa 
e ceremonia di despedida cu lo tuma lugar 
diasabra 29 di april 2023, di 7 pa 9pm, na 
Aurora Funeral Home. 


Yea, though I walk through the valley of the 
shadow of death, 
I will fear no evil; For You are with me. 
Your rod and Your staff, comfort me. 
Psalm 23:4 


Duncan Henry Hovel 
*24-06-1973 -†18-04-2023 


Left to mourn are his: 
Wife: 
Lorna Hovel 


Children: 
Duncan Henry Hovel 
Henry Duncan Hovel 


Mother: 
Louisa Tolud 


Father: 
†Johan Hovel 


Stepchildren: 
Denvor &Family 
Dane &family 
Demar &Family 
Tamieka &Family 


Grand Children: 
Nathan 
Tanisha 
Ezekiel 
Sophie 


Family in Surinam: 
Rita Reemnet, children, and grandchildren. 
Dirk Hovel, children, grandchildren. 
Jannie Hovel, children, and grandchildren. 
Jim Hovel, children, and grandchildren. 
†Erik Hovel children, and grandchildren. 


Cousins in Surinam, Family and Friends in 
Aruba and Surinam, and co-Workers at 
Marriott Hotel 
The wake will be on Tuesday, May 2, 2023, 
from 7 to 9 pm at Aurora Funeral Home 
The funeral will take place in Surinam. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason nos ta 
anuncia fayecimento di: 


Rudolf B. Erasmus 
Mihor conoci como: “Rudi” 
*07-03-1958 - †25-04-2023 


Acto di entiero lo wordo anuncia despues. 


“Dios ta amor… y amor ta Dios, maske mi no ta na e 
mundo aki, tur dia lo mi ta banda di boso Curason, mi 
por stens di loke Señor ta haci”. Salmo 33 


Cu inmenso dolor na nos curason, pero conforme cu 
boluntad di Dios, nos mester anuncia fayecimento di 
nos mama, suegra, wela, bisabuela, ruman, tanta, 
tanta grandi, prima y bon amiga: 


Sra. Jenny S. 
Maduro-Marchena 
Vuida di Hironimo E. Maduro 
y yiu di defuntonan Clovis Marchena y Enriqueta 
Marchena-Martijn. 


Na nomber di su yiunan: 
Jeanine Maduro 
Anouchka Maduro y Gunnard Dabian 
Ronny Maduro y Marianela Maduro-Gibbs 


Nieto- y nietanan: 
Jeanirée Vicario-Bernabela y Greg Vicario 
Jeréna Bernabela y Jeremy Geerman 
Kiani Maduro 
Yona Maduro 


Bisanieta- y bisanietonan: 
Jearsley, Jeanésly y Jéckersley Vicario 


Rumannan: 
Celia Alders-Marchena y George Alders (q.e.p.d.) 
Ethel Marchena (q.e.p.d.) 
Lena Marchena 
Osvaldo Marchena y Annelies Phelipa 
Belen y Dolfi Kock 
Eddy y Stella Marchena 
Anthony y Lidia Marchena 
Willy y Gloria Marchena 
Treesje Garcia-Marchena y Ruben Garcia (q.e.p.d.) 


Swa- y Cuñanan: 
Casper (q.e.p.d.) y Cleana Maduro (q.e.p.d.) 
Johanita (Doei) Maduro (q.e.p.d.) y Shon Papa Martis 
(q.e.p.d.) 
Dolores (Doita) Maduro (q.e.p.d.) 
Fabia (Banchi) (q.e.p.d.) y Hipolito Maduro (q.e.p.d.) 
Juan Maduro (q.e.p.d.) y Mirna (Mimi) Maduro 


Sobrino- y sobrinanan: 
Greg y Mayra Alders 
Giovanni y Els Alders y famia 
Cheppy Alders y Margareth Chin y famia 
Gerile Alders y famia 
Dino Roos y famia 
Marlon Roos 
Garrick Marchena y famia 
Maroushka Marchena y famia 
Juni y Darianela Marchena y famia 
Romeo y Mary-Carmen Kock y famia 
Richie Kock 
Raffy y Bel Kock y famia 
Vanessa Marchena y Rowin Bislik 
EJ y Monica Marchena y famia 
Rowan y Karina Marchena y famia 
Genevieve Garcia 
Gilienne y Darcy Franken y famia 
Givancka y Frank Dijkhoff y famia 
Freddy y Olga Maduro y famia 
Jenny y Robby Schwengle y famia 
Remy Maduro (q.e.p.d.) y Jan-Willem Mulder 
Jacqueline y Alvin Thijsen y famia 
Elvin y Noraiza Maduro 
Elaine Maduro 


Ayudantenan: 
Oasis, Karol, Carol, Stichting H.O.P.E., We welcome 
wheelchairs transportation y Tene mi man medical 
transport. 


Primo(a), Iha, amistad- y conocirnan y demas famia 
na Aruba y den exterior ta invita pa condolencia y 
acto di despedida, diaranson 3 di mei 2023, di 9or pa 
11or di mainta, na Royal Funeral Home Aruba. Sigui pa 
cremacion den seno familiar. 


Nos ta lamenta cu despues di entiero, nos no lo 
ricibi bishita di condolencia na cas. Danki pa e 
comprension. 


Preferibel colornan alegre. 


